चिबा

चिबा प्रान्त (千葉県) जापानको कान्तो क्षेत्रमा अवस्थित एक प्रान्त हो। चिबा प्रान्तको जनसंख्या ६,२७८,०६० (१ जुन २०१९) छ र यसको क्षेत्रफल ५,१५७ वर्ग किलोमिटर छ। चिबा प्रान्तको सीमा उत्तरमा इबाराकी, उत्तरपश्चिममा साईतामा, र पश्चिममा टोकियोसँग जोडिएको छ। चिबा शहर यस प्रान्तको राजधानी र सबैभन्दा ठूलो शहर हो।Nussbaum, "Chiba" in 

चिबा प्रान्त टोकियोको पूर्वमा जापानको पूर्वी प्रशान्त तटमा अवस्थित छ र यो विश्वको सबैभन्दा बढी जनसंख्या भएको महानगरीय क्षेत्र, ग्रेटर टोकियो क्षेत्रको एक हिस्सा हो। चिबा प्रान्तमा नारिता अन्तर्राष्ट्रिय विमानस्थल, टोकियो डिज्नी रिसोर्ट, र केइयो औद्योगिक क्षेत्र जस्ता महत्वपूर्ण स्थानहरू छन्।

जापानी भाषामा चिबा प्रान्तको नाम दुई काञ्जी अक्षरहरूबाट बनेको छ। पहिलो, , को अर्थ "हजार"  हो र दोस्रो, , को अर्थ "पात"  हो। 

 इतिहास 

 प्रारम्भिक इतिहास 
चिबा प्रान्तमा जोमोन कालका अवशेषहरू रहेको छ र यसबाट यस क्षेत्रमा प्रागैतिहासिककालदेखि नै बसोबास रहेको थियो भनेर बुझिन्छ। 

 असुका र नारा काल 
असुका काल (५३८–७१०) मा, ६४५ को टाइका सुधार अन्तर्गत, हालको चिबा प्रान्तको प्रशासनिक संरचनामा महत्त्वपूर्ण परिवर्तन भएको थियो। पुरानो फुसा प्रान्त, जुन चिबा र इबाराकी प्रान्तका धेरैजसो भागहरूमा पर्छ, त्यसलाई दुई प्रान्तमा विभाजन गरिएको थियो: उत्तरमा शिमोसा प्रान्त र दक्षिणी क्षेत्रमा काजुसा प्रान्त। चिबा प्रान्तको दक्षिणमा रहेको अवा प्रान्त लाई ७१८ मा काजुसा प्रान्तबाट अलग गरिएको थियो। यी प्रशासनिक एकाइहरू मेइजी पुनर्स्थापना पछि खारेज गरी चिबा प्रान्तमा विलय गरीएको थियो।

 हेइआन काल 
शाही दरबारले नारा काल (७१०–७९४) र हेइआन काल (७९४–११८५) मा तीन प्रान्तहरूमा आफ्नो अधिकार विस्तार गर्यो। तीन प्रान्तहरूमा शोएन सामन्ती सम्पदाहरू स्थापना गरि, यी क्षेत्रका कृषि र अन्य उत्पादनहरू क्योटोको राजधानीमा पठाउने  स्रोत बन्यो। तथापि, हेइआन कालको पुर्वाद्धमा, कोकुशी प्रान्तीय गभर्नरहरूले क्योटोको केन्द्रीय सरकारबाट स्वतन्त्र सैन्य शक्ति प्रयोग गर्न थाले। चिबा पूर्ण रूपमा शाही दरबारबाट अलग भयो र यसले कामुकुरा शोगुनको स्थापनामा महत्त्वपूर्ण भूमिका खेल्यो।Nussbaum, "Provinces and prefectures" in .

 आधुनिक काल 
किसाजारु प्रान्त र इन्बा प्रान्तको विलयसँगै जुन १५, १८७३ मा चिबा प्रान्तको स्थापना भएको थियो।

चिबा प्रान्तको सैन्यकरण रुसो-जापानी युद्ध (१९०४-१९०५) बाट सुरु भएको थियो। टोकियोको किनारमा, दक्षिणमा तातेयामासम्म, जापानको साम्राज्यको राजधानीलाई आक्रमणबाट जोगाउन तटीय किल्लाहरू निर्माण गरिएका थिए।

सेप्टेम्बर १९२३ मा, कान्तो भूकम्पले चिबा प्रान्तमा व्यापक विनाश भयो, विशेष गरी बोसो प्रायद्वीपको सबैभन्दा दक्षिणी भागमा, जहाँ १४२,०००मारिएका थिए। टोकियोसँग जोडिएका प्रान्तका क्षेत्रहरूमा धेरै क्षति भयो, र फुनाबाशी, इचिकावा, र अन्य क्षेत्रहरूमा भूकम्प पछिको अराजकतामा कोरियालीहरू र अन्य जातीय अल्पसंख्यकहरू विरुद्ध हिंसा भयो।

याचियोका धेरै इलाकाहरूमा कोरियालीहरू मारिए, र १९७२ मा याचियोदाई स्टेशन नजिकै घटनामा मारिएकाहरूको सम्झनामा एउटा टावर खडा गरियो।

१९३० को दशकमा, यो प्रान्तको उत्तर र मध्य क्षेत्र ठूलो मात्रामा सैन्य उत्पादनको केन्द्र बने, र प्रान्तका अधिकांश तटीय क्षेत्रहरूमा सैन्य अखडा र किल्लाहरू निर्माण गरिए। संयुक्त राज्य अमेरिकाले साइपनमाथि नियन्त्रण लिएपछि, प्रान्तको उत्तरी भाग (मुख्यतया चिबा र चोशी शहर) मा बमबारी गरियो। औद्योगीकरण भएको उत्तरी भाग धेरैजसो नष्ट भयो। अपरेशन डाउनफल, अपरेसन कोरोनेटको रुपमा मार्च १९४६ मा संयुक्त राज्य अमेरिकाले टोकियोमा आक्रमण गर्यो।


 भूगोल 
चिबा प्रान्तको सीमा उत्तरमा टोने नदीमा इबाराकी प्रान्तसँग, पश्चिममा एडो नदीमा टोकियो र साईतामा प्रान्तसँग, पूर्वमा प्रशान्त महासागर र दक्षिणी सीमा वरिपरि टोकियो खाडीसँग जोडिएको छ। चिबा प्रान्तको अधिकांश भाग पहाडी बोसो प्रायद्वीपमा अवस्थित छ, जुन मुख्य रूपमा चामल खेतीको क्षेत्र हो। प्रान्तको पूर्वी तट, जसलाई कुजुउकुरी मैदान भनिन्छ, विशेष गरी कृषि उत्पादनका लागि प्रसिद्ध क्षेत्र हो। प्रान्तको उत्तरपश्चिम भाग, जसमा सबैभन्दा बढी जनसंख्या बसोबास गरेको क्षेत्र समावेश छ, कान्तो क्षेत्रको हिस्सा हो र टोकियो र सैतामाको सहरी क्षेत्रमा फैलिएको छ। चिबा नजिकै बग्ने कुरोशियो धारा पनि यहाँको मौसममा प्रभाव पार्दछ। यसले गर्दा चिबामा जाडो महिनामा तुलनात्मक रूपमा न्यानो मौसम र गर्मीमा टोकियोको भन्दा चिसो मौसम अनुभव गर्न सकिन्छ। 

यो पनि हेर्नुहोस

 जापानका प्रदेशहरू

सन्दर्भ सामाग्री

श्रेणी:जापानका प्रान्तहरू